Femeia de afaceri Monica Tatoiu a fost reţinută de autorități la graniţa dintre Palestina şi Israel. Incidentul a avut loc în timpul unei călătorii în Țara Sfântă pe care Monica Tatoiu a făcut-o pentru a filma o ediție specială de Paște a emisiunii ”Acces Direct”.

Femeia de afaceri a acceptat invitația prezentatoarei Simona Gherghe de a merge într-o călătorie în Israel pentru a vizita locul nașterii lui Iisus Hristos din Bethleem și în Grădina Ghetsimani, unde Iisus s-ar fi rugat înainte să fie răstignit. Alături de Monica Tatoiu, în aceeași călătorie au plecat Carmen Tănase și Nicoleta Luciu.